**GLASBENA UMETNOST ( 2 URI ) ZA 2.A – 23. 3. do 27. 3. 2020**

Dragi učenci in učenke!

Se še spomnite pesmi MLADI MUZIKANTI, ki smo se jo naučili v 2.razredu? Kot vaša učiteljica glasbe dobro vem, da jo znate odlično zapeti, ob tem pa še gibalno posnemati vsako glasbilo, ki nastopa v pesmi.

* Dajte, zapojte ponovno to pesem! Pri tem ne pozabite prikazovati glasbila, ki nastopajo v njej. Pogumno nastopite pred starši in še njih povabite v prikazovanje glasbil.
* Sedaj pa si pripravite predstavitev GLASBILA V ORKESTRU (priponka: Glasbila\_v\_orkestru-posnetek\_2R), pri tem prosite za pomoč svoje starše.
* Pojdite na 2.stran predstavitve (Power Pointa). Predvajajte si posnetek pesmi Mladi muzikanti in mu prisluhnite. (KLIKNI DESNO SPODAJ, ZNAK ).
* Povejte: Kdo je izvajal skladbo? (otroški pevski glas, klavir)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Prav gotovo se spomnite tudi to, da glasbila sestavljajo ORKESTER. Orkester pa vodi DIRIGENT.

* Pojdite na 3.stran predstavitve in si podrobno oglejte sliko orkestra in glasbila, ki so v njem.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

V nadaljevanju boste ob ogledu in poslušanju posnetka spoznali ZVOK vsakega GLASBILA, ki nastopa v pesmi Mladi muzikanti.

* Pojdite na 4.stran predstavitve in poslušajte ZVOK posameznega glasbila, ki se predstavi. **A POZOR!** Najprej PRISLUHNITE skladbi v izvedbi ORKESTRA pod zaporedno št. 1:

ČAJKOVSKI: Italijanski capriccio.

* Sedaj pa prisluhnite še pod zap.št. od 2. do 6. (KLIKNI LEVO na ZNAK ) –

zvoku glasbil:

1. VIOLINA,
2. FLAVTA,
3. TROBENTA in
4. KLAVIR.

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Ali veš!

Glasbila, ki ste jih sedaj dobro spoznali, imajo tudi v GLASBENI ŠOLI. Tam se lahko otroci naučite igrati na katero izmed glasbil, na primer na klavir ali na flavto, ali še na katero glasbilo. Mogoče je prav med vami v 2.a razredu kdo, ki že hodi v glasbeno šolo in že igra na katero glasbilo.

* Za zaključek pojdi na 5.stran predstavitve in si oglej sliko GLASBENE ŠOLE.
* V zvezek za glasbo napiši naslov GLASBENA ŠOLA in preriši sliko. Ne pozabi v prazna okenca v tvojem zvezku narisati pravo glasbilo.

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Ob zaključku naj vam še povem, dragi učenci, da sem v mislih z vami in vam želim veliko veselja pri učenju glasbe doma. Saj veste, da svoje veselje pri urah glasbe znate zelo dobro pokazati, ko smo skupaj v šoli. Verjamem, da se bodo tudi ti dnevi kmalu vrnili. Do takrat pa pridno delajte doma skupaj s starši – in če je treba, kaj glasbenega še VI njih kaj naučite!

Če potrebujete kakšno dodatno pojasnilo, me lahko kontaktirate.

(Komunikacija/eAsistent ali neposredno na: [andrea.stanta@gmail.com](mailto:andrea.stanta@gmail.com))

Pazite nase in na svoje zdravje!

Lepo vas pozdravljam in vsakega posebej objemam!

Učiteljica Andrea

|  |
| --- |
| OPOMBA!  Spoštovani starši!  Vsebine v tem tednu so zamišljene za dve šolski uri. Prepuščam pa vaši presoji, da predvidene naloge razporedite na dve (ali več) delov in jih izvajate skupaj s svojimi otroki ob različnih dnevih.  Zahvaljujem se vam za sodelovanje. |